Nicuşor Dan, după ce Robert Negoiţă a depus plângere penală împotriva sa: E un om foarte curajos, îl felicit
Primarul general al Capitalei, Nicuşor Dan, a afirmat, vineri, că primarul Sectorului 3, Robert Negoiţă, este "un om foarte curajos" pentru că a mers la Parchetul General pentru a depune o plângere penală împotriva sa.
Întrebat cum comentează faptul că Robert Negoiţă a mers, vineri, să depună o plângere împotriva sa, Nicuşor Dan a replicat: "Da, e un om foarte curajos, îl felicit, să se apropie de Parchet singur... foarte curajos", scrie News.ro.
Întrebat de ce spune acest lucru, primarul general a răspuns: "Ştie el".
Primarul Sectorului 3 al Capitalei, Robert Negoiţă, a anunţat, vineri, că depune plângere penală împotriva primarului general, Nicuşor Dan, pentru abuz în serviciu şi instigare la această infracţiune, întrucât acesta le-ar fi interzis angajaţilor să emită avize necesare pentru ca proiecte ale Primăriei Sectorului 3 să intre în dezbaterea Consiliului General.
Sursa: News.ro
Dată publicare:
22-03-2024 13:40